**יום הכשרה מרחבי בזום | 19.01
תהליך חינוכי למפעלי אביב**

 **לו"ז יום הכשרה:**

09:30 – התכנסות וסבב אומיקרון – מה שיפצתי/ עשית אחרת בבית בגל הנוכחי?

09:45- מפעלי אביב ועל ייצוגיות בתנועה

10:30- הפסקה

10:45- מה יותר חשוב: האתגר או שהטיול יתאים לכולםן?

11:30- הפסקה

11:45- כיצד נשמור על החניכים/ות בטיול (מרחב בטוח)?

12:30- סיכום

13:00- פיזור ממסכים

**צוות המרחב:** רכזי צופים לכל המרחבי, רכזי החינוך המרחבי ורכזי מפעלים המרחבי

**צוותי הנהגות**: רכזי הדרכה, רכזי מפעלים ורכזי צופים לכל.

**זום מרחב צפון –** [**https://us06web.zoom.us/j/6353659595**](https://us06web.zoom.us/j/6353659595)

**זום מרחב מרכז –**

**זום מרחב דרום –** [**https://us02web.zoom.us/j/82594224665?pwd=NjBqU0NhSzQzTWljc2oxWUlZRUZTZz09**](https://us02web.zoom.us/j/82594224665?pwd=NjBqU0NhSzQzTWljc2oxWUlZRUZTZz09)

**נרטיב וייצוגיות, מפעלי האביב:**

**(15 דק') הצגה ודיון**

הצגה של מס' סממנים שקשורים לאירועי האביב שקורים בתלת וצריכים לזהות ולהסביר מזה כל אחד מהם. אם מזהים, ניתן אף להקשות ולשאול אם יודעים מתי מצוין (נספחים בסוף)

(יום הניצחון על גרמניה הנאצית, יום הניצחון על גרמניה הנאצית, יום האישה, יום הזיכרון לנספים מסודן, יום הזיכרון לנספים מסודן, יום השואה, יום הנראות הטראנסג'נדרית, פורים, יום המשפחה)

דיון-

* מה התמונות שאנו רואים? מהן מייצגות?
* האם יש לנו אירועים או עיסוק באחד מהנושאים הללו? ואיך?
* באיזה אירועים לא התעסקנו ולמה?
* האם יש לנו צורך לייצג אירועים אלו? למה?

מטרת הדיון הינה לעורר חשיבה אצל צוותי ההנהגות במי מופיע, ובעיקר מי לא מופיע, בסיפור הצופי בשבטים שלנו – מדוע אירועים מסוימים יזכו להתייחסות משמעותית, ואילו אחרים לא? ייתכן שבמקומות מסוימים יום מסוים יצוין, ובאחרים לא. מדוע? האם יש מאפיין רחב יותר לאוכלוסיות ולימים אליהם אנו בוחרים/ות שלא להתייחס? חשוב להדגיש כי אין כאן ביקורת, אלא בעיקר העלאה לתודעה וכן יצירת פתיחות לציון ימים אלו. כאן ניתן יהיה לטעת את המחשבה על המשמעות שחניכ/ה יכולים/ות לקבל מלשמוע פתאום את הסיפור המשפחתי/אישי שלהם/ן במסגרת השבטית – רואים אותי.

**(15 דק') חשיבה משותפת –**

https://padlet.com/maayan717/Bookmarks

מתחלקים ל-3 חדרי עבודה. כל חדר יהיה חודש מתוך התלת, ועל המשתתפים/ות בו לעבור על כלל האירועים שקיימים בחודש, ולהביא כמה שיותר מידע ותוכן על כל אירוע – וכן רעיונות איך ניתן לציין בשבטים/הנהגות.

(לכתוב על קובץ שיתופי- שאח"כ יהיה אפשר להציג לכולם/ן)

**(15 דק') שיתוף וסיכום –**

כל חדר משתף בקצרה את החודש שלו עם התכנים שהוסיפו ורעיונות לאיך להעביר את זה הלאה בשבטים.

(ישיבת מרכזים, ארועים קהילתיים, טקסים, נקודות מבט, פעולות שכבה, התנדבות וכו..)

בסיכום נרצה להדגיש את הנקודות המרכזיות הללו –

1. שוב, אין כאן עניין של "לשפוט" – אלא רגע להסתכל ולהרחיב את המשקפיים דרכן אנחנו בוחנים את העולם.
2. לא כל הנהגה/שבט צריכים לציין את כל אחד מהתאריכים כל הזמן בכל תצורה, אלא חשוב להכיר, ולהבין היכן יש צורך, היכן זה יכול לעשות שינוי משמעותי עבור חניכים/ות שירגישו נראות, היכן זה יכול לעלות מודעות ועוד מגוון של סיבות.
3. הסיבה שאנחנו פותחות את זה עכשיו, היא כדי לאפשר להנהגות זמן לתכנן ולהתכונן.

**\*\*בהמשך נשלח לכל ההנהגות ציר פאדלט שיתופי שכל התוכן שעלה היחידה יוכנס אליו לפי ארועים.**

**קישור לציר ארועי האביב-**

https://padlet.com/maayan717/xh791gopm9065cti



**יחידה יום ד' – ציר פיתוח אישי לחניכים/ות משתלבים/ות בראי מפעלי האביב**

שאלה מרכזית: *מה ההזדמנויות להתפתחות אישית של חניכים/ות עם מוגבלויות במפעלי האביב? מה הכלים הנתונים לנו על מנת לייצר תהליך אישי לכל חניכ/ה?*

**מתודה 1 – התבוננות והסבר**

נציג בפני הקבוצה מספר היגדים עם מיתוסים הקשורים ליכולות של חניכים/ות עם מוגבלויות בשבטים, בהקשר של מפעלי האביב אבל גם רלוונטיים לפעילויות השגרה. נבקש בכל פעם מכל אחד/ת שיצביע האם הוא מסכים/ה עם ההיגד או שלא.

חשוב לציין שההיגדים כתובים בצורה כוללנית ומעט קיצונית, אך הרעיון הוא לנסות לפתח שיח על כל אחד מהם, ולהבין האם יש מידה של הסכמה עימם, ומאיזה מקום היא נובעת (למשל, אם אני חושבת שחניכי/ות צמי"ד לא יכולים לישון בטיול, אז חשוב לנסות לפרק ולהבין למה?)

**מיתוסים:**

חניכים/ות עם מוגבלות שכלית לא מסוגלים להתפתח ולשנות הרגלים – לא נכון, אומנם לילדים/ות עם מוגבלות שכלית התפתחותית יש קושי בלמידה של ידע, מיומנויות חדשות והרגלים חדשים, אך בתהליך מותאם ונכון הם יכולים ללמוד ולהתפתח, להציב מטרות ולעמוד בהן, כל אחד ואחת על פי יכולתה ומאפייניה.

חניכים/ות עם אוטיזם לא יכולים/ות לעשות מסלולים – לא נכון, אין קשר בין איבחון על הספקטרום האוטיסטי לבין מגבלה פיזית שמונעת הליכה במסלולים. זה תלוי בחניכ/ה, במאפיינים שלה ובחוויות העבר והניסיון בהליכה במסלול, אלא אם כן מעורבת מגבלה פיזית אחרת שמונעת או מקשה. גם אז – ניתן למצוא חליפה מיוחדת עבור החניכ/ה במידה ורוצה לצאת למסלול.

לחניכים/ות עם אוטיזם תמיד יש התפרצויות זעם – לא נכון, הם עשויים להיתקל במצבים שיגרמו להם להגיע לתסכול או לכעס, אך לא תמיד הם ייצאו בצורה של התפרצות זעם. כמו כן, ילדים רבים עם אוטיזם לומדים כיצד לבטא את מה שמרגישים כעת, ויחד עם זאת המדריכים/ות גם לומדים/ות מה עשוי לתסכל את החניכ/ה במהלך ההיכרות שלהם/ן ומה מסייע לו ברגעים כאלה, כך שהמצב לא יגיע לסף פיצוץ.

חניכים/ות עם צרכים מיוחדים חייבים לעבור פעילויות בנפרד ובלי רעשים מסביב, ובלי קבוצות נוספות – לא נכון! לכל חניכ/ה וכל קבוצה יש את הצרכים והמאפיינים שלה.

חניכים/ות עם אוטיזם לא יכולים להשתתף באירועי פורים כיוון שקשה להם לעמוד בתורים ארוכים ולהיות בסביבה רועשת – לא נכון! אומנם זה נכון, שעבור חלק מהילדים עם אוטיזם המתנה ממושכת בתור יכולה להיות קשה ובלתי נסבלת, וכן גם שהייה בסביבה עם רעשים חזקים בגלל קשיים בוויסות החושי שיש לחלק מהילדים, אבל אין זה אומר שלא יכולים לקחת חלק בפורימון, ואפילו להיות חלק מההקמה שלו! יש המון התאמות בעיצוב האירוע ובתכנון התהליך שיכולים לסייע בקשיים אלה ולהנגיש אותו לחניכים/ות.

חניכים/ות עם מגבלה פיזית לא יכולים/ות לעשות מסלולים – לא נכון. יש ילדים עם מגבלה פיזית כמו שיתוק מוחין שלא משפיעה לגמרי על היכולות המוטוריות שלהם, ויכול להיות ילד עם מגבלה בתנועה ובשימוש ביד או ברגל אחת בלבד, ואחר שישב על כיסא גלגלים ולא יוכל לבצע פעולות מוטוריות בעצמו. על כן כדאי לשאול ולהתייעץ עם החניכ/ה והוריו/ה. בנוסף, עבור חניכים/ות עם מגבלה פיזית שמגבילה את ההליכה שלהם/ן, יש היום אמצעי הנגשה – טרקר, שניתן להשתמש בהם במהלך מסלולים.

חניכי/ות צמי"ד לא יכולים/ות לישון מחוץ לבית – לא בהכרח.

**מתודה 2 – דיון בשאלה**

האם היה היגד שהסכמתם/ן איתו? האם היו משפטים שנשמעים היום בשבטים? על ידי מרכזים/ות/צוותי צמי"ד?

האם המפעלים והאירועים המיוחדים בשבטים מותאמים ונגישים לחניכים/ות עם מוגבלויות? האם המאפיינים והצרכים שלהם/ן נלקחים בחשבון במפעל? האם הם מקבלים בהם הזדמנות לאתגר את עצמם/ן?

האם כיום המפעלים בשבטים מצליחים להוות אירוע שיא משמעותי עבור חניכים/ות עם מוגבלויות – ולא רק מבחינת ההנאה בהם? האם מצליחים/ות לקחת חלק משמעותי במפעל?

האם לדעתכן היום כשמתכננים את היציאה של חניכ/ה למפעל או אירוע שיא, מה שעולה בצורה חזקה יותר הם האתגרים והקשיים, או החוזקות והיכולות שלו/ה? האם הם מהווים שיקול?

האם אנחנו יודעים/ות אם כל החניכים/ות עוברים תהליך של התפתחות במהלך השנה? האם אנחנו רואים במפעלים כחלק משמעותי מאותו התהליך?

**דגשים למדריכ/ה:** נרצה להבין בחלק הזה עד כמה האמירות והמיתוסים נוכחים בשבטים, לנסות לפרק חששות שקיימות הרבה פעמים בכל הקשור להשתתפות של חניכי/ות צמי"ד במפעלים, וכן גם להבין עד כמה נושא ההתפתחות האישית של חניכים/ות עם מוגבלויות הוא נוכח, האם אנחנו נותנים הזדמנות? האם מאמינים/ות שהחניכים/ות יכולים/ות להתקדם ולהתפתח מהמקום בו נמצאים/ות? עד כמה אנחנו מוכנים/ות לאתגר אותם/ן ולהוציא אותם/ן מאיזור הנוחות? כיצד נכון לעשות זאת? וכמובן עד כמה המפעלים והאירועים המיוחדים מצליחים להיות משמעותיים בתהליך התפתחות גם עבורם/ן? מה הופך את הסיטואציה הזו למאתגרת יותר?

**מתודה 3 – הסבר**

נאמר שתכנון ציר פיתוח אישי לחניכ/ה היא פעולה שהיינו רוצות לקיים עבור כל חניכ/ה בשבט שלנו. אך פעמים רבות תהליך זה קורה בצורה טבעית מתוך האתגרים וההתנסויות שהחניכים/ות נחשפים/ות אליהם/ן בפעילות הצופית. אך פעמים רבות דווקא עבור חניכים/ות עם מוגבלויות אותן הזדמנויות להתנסויות מצטמטמות, ועלינו לבנות ביחד עם החניכ/ה את התוכנית שמותאמת עבורו על מנת להצליח להבליט ולהביא לידי ביטוי את הכוחות והיכולות שלו, וגם להתמודד עם אתגרים וקשיים בצורה מותאמת שלא תעביר אותו למרחב הטראומה, אלא ללמידה.

על מנת לאפשר התפתחות ולמידה של חניכים/ות יש מספר תנאים שצריכים/ות להתקיים:

*התנסות*

*למידה מותאמת*

*התמודדות עם אתגרים במרחב הלמידה*

*היכרות עם סך מאפייני החניכ/ה – בדגש על חוזקות ויכולות יחד עם קשיים ואתגרים*

*מרחב בטוח*

לאחר מכן נציג תוכנית לפיתוח אישי שמותאמת לחניכים/ות עם מוגבלויות, ונעמיק בה.

**כיצד נקדם מרחב בטוח בטיולי פסח**

**מתודה 1: הסבר**

בחלק זה נתרגל מודל עבודה אשר יסייע לנו למפות ולהבין אילו תהליכי חשיבה וצעדים עלינו לעשות עוד בתהליך ההכנה כדי לקדם מרחב בטוח.

נציג את דפי העבודה ונסביר על המודל: המודל בעצם מאלץ אותנו להתבונן על מהלכים שאנחנו עושים ועושות בשגרה שלנו אך, התעכבות ועצירה עמוקה עליהם יאירו לנו "אזורים" ומרכיבים שעליהם חשוב שנשים דגש כחלק מקידום מרחב בטוח ומניעת אירועים אשר עלולים לפגוע בו.

הסבר למדריך.ה:

מטרות- מה המטרות של המפעל בעיניים חינוכיות? ( לדוגמא- להכיר את הארץ, לגבש את הקבוצה, לעבור תכנים משמעותיים שעוסקים בפסח כחג )

ערכים- אילו ערכים בולטים בטיול? אילו ערכים אנחנו כמחנכים רוצים שיהיו במרכז הטיול? (קיימות, חברות, עזרה הדדית וכו').

מה מייחד את הטיול?- במה הטיול הזה ייחודי בטיולים/ פעילויות שהחניכיםות חוו עד כה? (לדוגמא-יוצאים מהשבט, שינה באוהלים, יציאה מאזור הנוחות של החניכים, אתגר למדריכים- להעביר לחניכים תוכן במשך כמה ימים, בטבע, בישול קבוצתי וכו').

מה התנאים להצלחת הטיול? מה צריך להיות בהכנה ובטיול עצמו כדי שנגדיר אותו כטיול מוצלח (לדוגמא- טיול הכנה כמודל לטיול עם החניכים.ות, תוכן איכותי, לו"ז מוגדר, שיחות אישיות מקדימות, שותפות של החניכים.ות, הגדרת גבולות וכתיבת אמנה קבוצתית, שקיפות לגבי איסורים והסבר ל"למה", יצירת וודאות).

מהן המטרות של הטיול בעיני החניכים.ות? כחניך.ה חושבים על הטיול (גם השכב"ג) מה מבחינתם.ן המטרות?

התנהגויות מדאיגות- אילו התנהגויות עלולות להופיע בטיול ויפגעו במרחב הבטוח? (צילום תמונות, חרם, מסורות פוגעניות כמו בים אל ים- נייר כסף על הראש ובאיזור איברים אינטימיים לבנים )

מה התוצאות של ההתנהגויות האלו? לדוגמא- תחושת השפלה, רצון ללכת הביתה, פגיעה פיזית, פגיעה נפשית

איזו פגיעה מתקיימת בערכים ובחזון החינוכי? כאשר ההתנהגויות האלו מתרחשות, באילו ערכים של הטיול ושל הצופים הן פוגעות?

מה נרצה לראות? מה בפועל נרצה לראות? תמונה מיטבית אשר כתובה בהתנהגויות ברורות ולא כחזון גבוהה.

(לדוגמא- נרצה לראות שותפות של חניכים.ות בתהליך ההכנה, פעולות הכנה בשבט שעוסקות באקלים החינוכי של הטיול ובהאמנה הקבוצתית, שיחות אישיות לפני הטיול, מדריכים ומדריכות עוזרים לחניכים.ות להתארגן לשינה וישנים קרוב אליהם).

אילו צעדים עלינו לעשות בהנהגה ובליווי בכדי לקדם מרחב בטוח בטיולי פסח? לדוגמא- יום עיון טיולי פסח אשר מהווה מודל לחניון, חוויה המקדמת מרחב בטוח. שיחות ליווי המבוססות על המודל במטרה למפות בכל שבט ובכל שכבה את ה"סיכונים" ואילו מענים נצטרך לתת להם **בתהליך**  ההכנה.

זמן: 15 דק'| ציוד: ללא | נספחים: ללא

**מתודה 2: עשייה**

לאחר מכן, נחלק את המשתתפים.ות לחדרים לפי טיולים : טיול צעירה, טיול ז' הנהגתי, ים אל ים, טיול אתגר ואם רלוונטי גם – קייטנות. נשאף שבכל קבוצה יהיו 2-3 משתתפים.ות

הערה למדריך.ה: לפני החלוקה, יהיה חשוב לפתוח את פנקס מניעה והתמודדות ולהזכיר כלים שניתן לשלב בכתיבה בחלק של הצעדים. בפנקס מניעה והתמודדות יהיה חשוב להציג שני כלים. האחד, זה הטבלה של מרחב בטוח המתייחסת לשבט אבל אפשר להתייחס אליה גם בעיניים של מפעל ובנוסף, מבחני ההשחרה של "לבחור בעצמי". (הטבלה של מרחב בטוח תתאים לכל הטיולים ומבחני ההשחרה של לבחור בעצמי יתאימו יותר לשכבות הנעורים.)

זמן: 35 דק'| ציוד: מצגת דפי עבודה, | נספחים: פנקס מניעה והתמודדות (קיים באוגדן המקוון)

**מתודה 3: שיתוף**

הערה למדריך.ה וטיפ שנכתב מניסיון כואב: לפני שתתחילו את השיתוף, בקשו מכל הקבוצות בזה הרגע לשלוח אליכםן /לקבוצה של המרחב את המצגות כדי שיוכלו לעשות בהן שימוש !!!

לאחר החזרה למליאה, נשאל את המשתתפים.ות אילו צעדים ותבונות התחדדו להן בהקשרים של תהליך הכנה למרחב בטוח בטיולי פסח מזמן העבודה המשותף?

לסיכום, נדגיש כי ככל שנדבר על מרחב בטוח ואקלים חינוכי בתהליכי ההכנה והם יבואו לידי ביטוי במעשים (ישיבות, שיחות ליווי, פעולות ושיחות אישיות), כך נבטיח קידום המרחב הבטוח וצמצום הופעתם של אירועים שעלולים לפגוע בו.

זמן: 5-10 דק'| ציוד: אין | נספחים: אין

**סיכום יום הכשרה**

**מתודה ראשונה – שיתוף והתבוננות 10 דק'**

חלוקה לזוגות –

מה מבין מפעלי האביב הייתי רוצה ייצוג הנהגתי/שבטי?

כיצד תצליח להביא לידי ביטוי את ציר הפיתוח האישי מול התנסות לחניכים משתלבים בשבט?

איזה דגש בתהליך הכנה לטיולי פסח תרצו לתת דגש במרחב הבטוח?

טיפ/ מחשבה שנרצה לתת אחד לשני על התהליך של מפעלי אביב?

בחינה של טווח ארוך – איזה מסקנה או תובנה יש לכם מטיולי חנוכה ופתיחת שנה של שבטים ליישום לקראת טיולי פסח?

**מתודה שנייה – הסבר 5 דק'**

במהלך היום עסקנו במפעלי אביב. עסקנו הרבה בדרך בה אנחנו יכולים וצריכים להתכונן להן הן מבחינת הזמן והן מבחינת התהליך החינוכי. בניגוד למפעלי פתיחת שנה, במפעלי אביב יש לנו גם באופן יחסי את הזמן לעשות תהליך חינוכי ממרכז הצעיר עד אחרון החניכים בכיתה ד'. ככל שנקדיש זמן בתהליך הכנה גם לחניכים וגם לצוות הדרכה והשכב"ג נגיע גם לתמונה המטיבית שלנו במפעלי אביב.
תקחו את התכנים מיום הכשרה ותבינו כיצד הם נכנסים לתהליכים החינוכיים שאתם מקיימים עכשיו בשבטים.